Antonīns Jeržābeks
Antonīns Jeržābeks (čehu: Antonín Jeřábek; dzimis 1982. gada 24. jūnijā) ir Čehijas hokeja tiesnesis. Kopš 2007. gada bija Čehijas Ekstralīgas tiesnesis. Kopš 2007./2008. gada sezonas ir arī Starptautiskā Hokeja federācijas tiesnesis. 2014.—2018. gados bijis Kontinentālās hokeja līgas tiesnesis, pēc tam atgriezās Čehijas Ekstralīgā. Tiesājis 2014. gada ziemas olimpiskajās spēlēs un 2018. gada ziemas olimpiskajās spēlēs, kā arī 2012., 2013., 2014., 2016., 2017., 2018. un 2021. gada Pasaules čempionātos hokejā, trīsreiz tajos viņam uzticēta finālspēle un viņš tiek vērtēts kā viens no autoritatīvākajiem Eiropas tiesnešiem.